Temeljem čl. 48. st. 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/2011, 144/12, 123/17, 98/19, 144/20) i čl. 38. st. 1. toč. 8. Statuta Općine Fažana-Fasana („Službene novine Istarske županije“ br. 25/22), općinsko vijeće Općine Fažana-Fasana na 16. sjednici održanoj dana 22. listopada 2026. godine donosi sljedeći


ODLUKA
o stjecanju nekretnina radi izgradnje prometnice
na k.č.br. 1206/1 i dr. k.o. Fažana


Članak 1.

Provest će se postupci potrebni za stjecanje nekretnina s utvrđenim pojedinačnim vrijednostima kako slijedi:

	 Red.
br.
	k.o.
	Predmet prodaje
 
	Ukupna površina u m2
	Najviša cijena u EUR po m2
	Najviša cijena u EUR ukupno

	1.
	Fažana
	k.č.br. 1206/1 
	681,00
	235,16
	160.200,00

	2.
	Fažana
	k.č.br. 1206/80
	73,00
	235,16
	17.200,00

	3.
	Fažana
	k.č.br. 1206/81
	44,00
	235,16
	10.400,00

	4.
	Fažana
	k.č.br. 1206/83
	93,00
	235,16
	22.000,00

	5.
	Fažana
	k.č.br. 1206/84
	55,00
	235,16
	13.000,00

	UKUPNO
	946,00
	235,16
	222.800


			
Članak 2.

Stjecanje nekretnina iz čl. 1. ovog zaključka izvršit će se radi izgradnje komunalne infrastrukture, i to planiranog zahvata u prostoru:
1. građenje građevine infrastrukturne namjene prometnog sustava (cestovni promet) – građenje prometnice iz kategorije „ostale stambene ulice“ sa pratećim građevinama oborinske odvodnje, javna rasvjete i EKK instalacije unutar naselja Fažana, 2b skupine, čija trasa ide preko k.č.br. 1206/80, 1206/83, 1206/108, 1206/117 i 1206/97 k.o. Fažana, sukladno pravomoćnoj lokacijskoj dozvoli Istarske županije, Upravnog odjela za prostorno uređenje i gradnju, Odsjek za prostorno uređenje i gradnju Pula-Pola, KLASA: UP/I-350-05/24-01/000012, URBROJ: 2163-18-06/1-24-0005, od 21.06.2024. godine;
1. građenje građevine infrastrukturne namjene prometnog sustava (cestovni promet) – građenje prometnice iz kategorije „ostale stambene ulice“ – prometnica oznake „cesta 1“ i „cesta 2“ unutar naselja Fažana sa pratećim građevinama oborinske odvodnje, javna rasvjete i EKK instalacije, 2b skupine, čija trasa ide preko k.č.br. 1206/1, 1206/15, 1206/25, 1206/31, 1206/81, 1206/84, 1206/94, 1206/110, 1206/119 sve k.o. Fažana, sukladno pravomoćnoj lokacijskoj dozvoli Istarske županije, Upravnog odjela za prostorno uređenje i gradnju, Odsjek za prostorno uređenje i gradnju Pula-Pola KLASA: UP/I-350-05/24-01/000013, URBROJ: 2163-18-06/1-24-0005, od 21.06.2024. godine.

Članak 3.

Povjerava se Jedinstvenom upravnom odjelu Općine Fažana-Fasana poduzimanje potrebnih administrativnih, tehničkih i drugih radnji radi kupnje odnosno eventualne provedbe izvlaštenja nekretnina iz čl. 1. ove odluke.

Općinski načelnik Općine Fažana-Fasana ovlašćuje se na potpisivanje ugovora o kupoprodaji nekretnina iz čl. 1. ove odluke odnosno eventualno pokretanje postupaka izvlaštenja istih nekretnina, sve do visine sredstava osiguranih u proračunu Općine Fažana-Fasana na poziciji 865 i poziciji 937.

Članak 4.
			
Ova odluka stupa na snagu danom osmog dana od dana objave, te se objavljuje u „Službenim novinama Istarske županije“ i na internetskim stranicama Općine Fažana-Fasana.

